કોંગ્રેસ ઉપાધ્યક્ષ રાહુલ ગાંધીના ગુજરાત પ્રવાસનો આજે બીજો દિવસે છે. આજના દિવસે મોટા ભાગે તેમની કોર્નર મિટિંગો યોજાશે. સાથે જ રાહુલ ગાંધી દાંતા બનાસકાંઠાના સંનિષ્ઠ કોંગ્રેસી ઇર્શાદ બેગ મિર્ઝાના નિધનનો શોક વ્યક્ત કરવા જશે. અને અમદાવાદ ખાતે રહેતા મિર્ઝાના પરિવારજનોને સાંત્વના પાઠવશે. ત્યાર બાદ 9-30 વાગ્યે કોંગ્રેસના નેતા મધુસુદન મિસ્ત્રીના નિવાસ સ્થાને જશે અને મધુસુદન મિસ્ત્રીના પુત્રના નિધનની સાંત્વના પાઠવશે. ત્યાર બાદ રાહુલ ગાંધી સેક્ટર-18માં માધવસિંહ સોલંકીના નિવાસસ્થાને જઈને તેમના ખબર અંતર પૂછશે.